Diari Oficial de la Generalitat Valenciana


Sumari del DOGV 3216, del 02-04-1998 (1998/1916)

ORDRE de 10 de febrer de 1998, de la Conselleria de Cultura, Educació i Ciència, per la qual es modifica l'autorització de determinats centres docents d'ensenyaments artístics.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1916


Data del document
:   10-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de febrer de 1998, de la Conselleria de Cultura, Educació i Ciència, per la qual es modifica l'autorització de determinats centres docents d'ensenyaments artístics. [1998/X1916]
  
Els expedients han estat iniciats pels representants de la titularitat dels centres docents privats que s'indiquen en l'annex, en sol·licitud de modificació de la seua autorització per ampliació de les especialitats musicals que imparteixen.
  
Atès que els esmentats centres van obtenir l'autorització per a impartir ensenyaments musicals de grau elemental corresponents a la nova ordenació educativa.
  
Atès que la Inspecció Educativa ha emés informe favorable al que es sol·licita.
  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Únic
  
Modificar l'autorització dels centres d'ensenyaments musicals que s'especifiquen en l'annex, en els termes que per a cadascú d'ells s'hi indiquen:
  
Aquestes modificacions faran efecte des de l'inici del curs acadèmic 1997/98.
  
DISPOSICIÓ ADDICIONAL
  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació, sense perjudici que hi exercisca qualsevol altre que estime procedent. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3, de la Llei 30/1992.
  
València, 10 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Denominació específica: Alsina
  
Adreça: c/ Dr. Sanchis Sivera, 23-B
  
Localitat: València
  
Província: València
  
Codi: 14535677
  
Titular: Mª Carmen Alsina Alsina
  
Ensenyaments LOGSE autoritzats: per l'Ordre de 4 d'agost de 1993 (DOGV de 15 d'octubre), grau elemental de música de les especialitats de guitarra, acordió, flauta travessera, violoncel, viola, violí, piano, i saxofon; i per l'Ordre de 3 de juliol de 1995 (DOGV de 27 de juliol de 1995), grau elemental de música de l'especialitat de clarinet.
  
Modificació que s'aprova: ampliació dels ensenyaments autoritzats amb el grau elemental de trompeta i trompa de la nova ordenació educativa.
  
Denominació específica: Mestre Valdovín
  
Adreça: c/ Abad Sola, 32
  
Localitat: Gandia
  
Província: València
  
Codi: 81139866
  
Titular: Escola de Música de Gandia, Cooperativa Valenciana
  
Ensenyaments LOGSE autoritzats: per l'Ordre de 4 de maig de 1995 (DOGV de 18 de juliol), grau elemental de música de les especialitats de guitarra, violí, violoncel, clarinet, flauta, oboè, saxofon, trompeta, tuba, percussió, piano, i trombó; i per l'Ordre de 27 de setembre de 1995 (DOGV de 7 de novembre de 1995), grau elemental de música de l'especialitat de trompa.
  
Modificació que s'aprova: ampliació dels ensenyaments autoritzats amb el grau elemental de fagot i flauta de bec de la nova ordenació educativa.